b"\n_START_ARTICLE_\nAna Jelu\xc5\xa1i\xc4\x87\n_START_PARAGRAPH_\nAna Jelu\xc5\xa1i\xc4\x87 (s. 28. joulukuuta 1986 Rijeka, Jugoslavia) on kroatialainen entinen alppihiiht\xc3\xa4j\xc3\xa4, jonka parhaat saavutukset tulivat pujottelussa._NEWLINE_Jelu\xc5\xa1i\xc4\x87 saavutti nuorten MM-kilpailuissa pujottelun hopeaa Montgenevress\xc3\xa4 vuonna 2003 ja pronssia Bardonecchiassa 2005. Aikuisten MM-kisoissa h\xc3\xa4n oli pujottelussa yhdeks\xc3\xa4s Santa Caterinassa 2005, nelj\xc3\xa4s \xc3\x85ressa 2007, seitsem\xc3\xa4s Val d'Is\xc3\xa8ress\xc3\xa4 2009 sek\xc3\xa4 17:s Garmisch-Partenkircheniss\xc3\xa4 2011. Torinon olympialaisten 2006 pujottelussa Jelu\xc5\xa1i\xc4\x87 sijoittui viidenneksitoista ja Vancouverissa 2010 kahdenneksitoista._NEWLINE_Maailmancupin pujottelukisoissa Jelu\xc5\xa1i\xc4\x87 sijoittui toiseksi kotikilpailussaan Zagrebissa tammikuussa 2007 ja kolmanneksi Panoramassa marraskuussa 2007. Jelusic sijoittui kauden 2006-2007 pujottelucupin seitsem\xc3\xa4nneksi._NEWLINE_Jelu\xc5\xa1i\xc4\x87 ilmoitti huhtikuussa 2012 lopettavansa uransa oltuaan sit\xc3\xa4 ennen kauden 2011\xe2\x80\x932012 sivussa astman vuoksi."